"• Tlhalosa ka tsa marobalo le se lo tlaa se mo direlang. • Kopa boikitsiso jo lo ka bo dirisang go mo itsise pele a ka neela puo fa go tlhokega. Se se akaretse dithutego tsa gagwe, kemo ya nyalo, mafelo a a dirileng kwa go ona fa go tlhokagala. Gakologelwa Fa o kwala lekwalo la semmuso, o tshwanetse go ela tlhoko dintlha tse di latelang: • Kwala diaterese di le pedi, ya mokwadi le ya mokwalelwa. • Se lebale mokgwa o o siameng wa go khutlhisa. • Karabo e nne boleele jwa mafoko a a ka nnang 180-200 (diteng fela). • gakololwa go runa le go tlhotlha setlhangwa sa gago diphoso. (i) Sekao sa lekwalo la semmuso 156 Tsela ya Bathoeng Kimberley 8300 20 Ferikgong 2025 Motsamaisi Lefapha la Thuto la Kapa Bokone Kimberley PO Box 1427 8300 Rra/Mma KOPO YA PHATLHATIRO YA MOTHUSAMORUTABANA Ke dira kopo ya phatlhatiro ya mothusamorutabana jaaka e phasaladitswe mo lekwalodikgannye la Sowetan ka la 20 Seetebosigo 2021. Go tlaleletsa lekwalokopo la me, ke romela lokwaloikitsiso lwa me. Ke na le kgatlhego mo go direng tiro e ka ke na le maitemogelo le dithutego tse di maleba le go nna le lerato mo barutwaneng. Nka thusa ka tsamaiso ya phaposi le go thusa barutwana ba ba nang le dikgwetlho mo dithutong. Nka itumelela go ka abelwa tšhono ya go tsenela potsotherisano. Lo ka ikgolaganya le nna mo go nngwe ya megala e. 053 8396689 kgotsa 0824915651. Ke lebeletse go utlwa go tswa kwa go lona. Ka boikokobetso Ditebogo Lekome 30"